gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl ast gl gl gl gl gl gl gl zh en sv fr de de gl gl gl gl gl gl gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Queremos Galego prevé que o informe do Consello de Europa será moi crítico
Martes, terza feira, 27 de setembro de 2022
A plataforma entregoulle á representante do Secretariado da Carta Europea das Linguas un informe cos principais incumprimentos do tratado por parte do Goberno.
No vindeiro mes de abril comezará o proceso mediante cal o Comité de Expertos do Consello de Europa recabará toda a información necesaria para emitir o seu terceiro informe sobre o cumprimento en Galiza da Carta Europea das Linguas Rexionais e Minoritarias (CELRM). Dous meses antes, unha representante do Secretariado do Consello, Simone Klingem, reuniuse en Compostela cunha representación da Plataforma Queremos Galego, quen lle entregou un documento sobre os que consideran “principais incumprimentos” do tratado por parte do Goberno.
Ditame crítico coa Xunta
Ao remate da xuntanza, a Plataforma asegurou que o futuro informe será “moi crítico” coa política lingüística da Xunta. Así o dixo Carlos Callón, quen subliñou que o Goberno non tivo en conta as recomendacións feitas en 2008 polo Consello de Europa e lamentou que “mesmo as medidas que eloxiaba o texto, como as galescolas, están agora a ser desmanteladas polo actual executivo”.
Nos graves incumprimentos engadiu o eido da xustiza, no que “non se tomou ningunha medida para que existan formularios en galego, para que se traduza a lexislación ou para estabelecer programas de formación”; ou o eido da Administración Pública, no que diagnosticou un “importante retroceso”; ou no da sanidade, “onde non se emprenderon aínda iniciativas de formación idiomática do persoal”.
Pola súa parte, a representante do secretariado do Consello de Europa para a Carta Europea agradeceu a posibilidade de reunirse e escoitar a voz de colectivos sociais e cívicos, se ben será a partir de abril cando comece a análise máis rigorosa sobre o grao de aplicación do tratado.
Klinge recordou que os diferentes estados subscritores da CELRM puideron ter escollido diferentes niveis no seu grao de aplicación e subliñou que o Estado Español no seu día optou polo nivel máximo. Así, lembrou que, se ben non existe un sistema concreto de sancións, “a ratificación polos parlamentos dos estados implica a obriga legal do seu cumprimento.
Podes acceder aquí á Carta Europea de Linguas Rexionais ou Minoritarias (CELRM)
Información en Vieiros sobre o segundo Informe do Consello de Europa sobre o cumprimento da CELRM no Estado Español
"En democracia, os tratados internacionais hai que cumprilos"
A Axencia Europea para as Linguas Minorizadas detecta un aumento no racismo lingüístico
Recortar o galego no ensino é "incumprir" a Carta Europea das Linguas Minoritarias
O borrador do decreto segue sen concitar o reclamado "consenso"
A Axencia Europea para as Linguas Minorizadas censura a política lingüística da Xunta
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Encontro de Queremos Galego con Simone Klingem, representante do Secretariado da Carta Europea das Linguas
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto